
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2007 M. BALANDŽIO 25 D. NUTARIMO NR. 435 „DĖL LIETUVOS RESPUBLIKOS APDRAUSTŲJŲ VALSTYBINIU SOCIALINIU DRAUDIMU IR VALSTYBINIO SOCIALINIO DRAUDIMO IŠMOKŲ GAVĖJŲ REGISTRO STEIGIMO, JO NUOSTATŲ PATVIRTINIMO IR VEIKLOS PRADŽIOS NUSTATYMO“
PAKEITIMO

2024 m. liepos 31 d. Nr. 635
Vilnius


Lietuvos Respublikos Vyriausybė nutaria:
Pakeisti Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatus, patvirtintus Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“: 
. Pakeisti 5 punktą ir jį išdėstyti taip:
„. Nuostatuose vartojamos sąvokos atitinka Lietuvos Respublikos valstybinio socialinio draudimo įstatyme, Lietuvos Respublikos socialinio draudimo pensijų įstatyme, Lietuvos Respublikos nedarbo socialinio draudimo įstatyme, Lietuvos Respublikos nelaimingų atsitikimų darbe ir profesinių ligų socialinio draudimo įstatyme, Lietuvos Respublikos ligos ir motinystės socialinio draudimo įstatyme, Valstybės informacinių išteklių valdymo įstatyme, Mokesčių administravimo įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos Europos Sąjungos institucijų darbuotojų ir Europos Parlamento narių pensinių teisių išsaugojimo ir perkėlimo įstatyme ir Reglamente (ES) 2016/679 vartojamas sąvokas.“
. Papildyti 11.11 papunkčiu:
„. interesų Lietuvoje turinčio užsieniečio kodas (toliau – ILTU kodas), jeigu yra suteiktas;“.
. Pakeisti 15.10 papunktį ir jį išdėstyti taip:
„. atstovaujančio asmens kodas (jeigu tai fizinis asmuo), Lietuvos ar užsienio juridinio asmens (organizacijos ar jos padalinio) identifikavimo numeris, vardas ir pavardė (jeigu tai fizinis asmuo) arba pavadinimas (jeigu tai juridinis asmuo, organizacija ar jos padalinys), jeigu apskaitą tvarko užsienio pilietis, – ILTU kodas, jeigu yra suteiktas;“.
. Pakeisti 16.6 papunktį ir jį išdėstyti taip:
„. data, nuo kurios asmuo netenka teisės gauti socialinio draudimo pensijos, išskyrus socialinio draudimo našlių ir našlaičių (maitintojo netekimo) pensiją, ar kompensacijos už ypatingas darbo sąlygas.“
. Pakeisti 19.5 papunktį ir jį išdėstyti taip:
„. registro duomenys apie išmokos gavėjo dalyvumą (iki 2023 m. gruodžio 31 d. – darbingumą, iki 2005 m. birželio 30 d. – invalidumą):
. netekto dalyvumo procentai (netekto darbingumo procentai, invalidumo grupė);
. netekto dalyvumo (netekto darbingumo, invalidumo) priežastis;
. laikotarpis, kuriam asmeniui nustatyti netekto dalyvumo procentai (netekto darbingumo procentai, invalidumo grupė);“. 
. Pakeisti 22.4 papunktį ir jį išdėstyti taip:
„. skolininko vardas (-ai), pavardė (-ės), asmens kodas ir (ar) ILTU kodas, jeigu yra suteiktas, adresas;“.
. Pakeisti 22.5 papunktį ir jį išdėstyti taip:
„. išskaitos (-ų) gavėjo vardas (-ai), pavardė (-ės), asmens kodas ir (ar) ILTU kodas, jeigu yra suteiktas, juridinio asmens kodas, adresas;“.
. Pakeisti 22.10 papunktį ir jį išdėstyti taip:
„. vaiko (-ų), kuriam (-iems) išlaikyti skolininkas privalo mokėti periodines išmokas, vardas (-ai), pavardė (-ės), asmens kodas (-ai) ir (ar) ILTU kodas (-ai), jeigu yra suteiktas (-i).“
. Pakeisti 26.1 papunktį ir jį išdėstyti taip:
„. kompensacijos rūšis (netekto dalyvumo (darbingumo) vienkartinė kompensacija, netekto dalyvumo (darbingumo) periodinė kompensacija, kompensacija už ypatingas darbo sąlygas);“.
. Pakeisti 28 punktą ir jį išdėstyti taip:
„. Specialieji duomenys apie paskirtas socialinio draudimo pensijas:
. socialinio draudimo pensijos rūšis (senatvės, negalios, netekto darbingumo, invalidumo, našlių, našlaičių, ištarnauto laiko, maitintojo netekimo, išankstinė senatvės);
. teisės į socialinio draudimo pensiją atsiradimo data;
. duomenys apie atidėtą socialinio draudimo senatvės pensijos skyrimą ir mokėjimą:
. socialinio draudimo pensijos skyrimo data;
. socialinio draudimo pensijos dydis;
. laikotarpis, kuriam skiriama socialinio draudimo pensija;
. socialinio draudimo pensijos mokėjimo sustabdymo (nutraukimo) ir atnaujinimo data bei priežastis.“
. Pakeisti 29 punktą ir jį išdėstyti taip:
„. Specialieji duomenys apie apskaičiuotas ir išmokėtas socialinio draudimo pensijas:
. apskaičiuotos socialinio draudimo pensijos suma;
. išmokėtos socialinio draudimo pensijos suma;
. išmokėjimo data;
. laikotarpis, už kurį apskaičiuota ir išmokėta socialinio draudimo pensija;
. išmokėjimo būdas.“
. Pakeisti 41.1.1 papunktį ir jį išdėstyti taip:
„. asmens kodas, ILTU kodas arba gimimo data (jeigu asmens kodas ir ILTU kodas nesuteikti);“.
. Pakeisti 41.6.1 papunktį ir jį išdėstyti taip:
„. asmens kodas, ILTU kodas arba gimimo data (jeigu asmens kodas ir ILTU kodas nesuteikti);“.
. Pakeisti 42.10.1 papunktį ir jį išdėstyti taip:
„. asmens kodas ir (ar) ILTU kodas, jeigu yra suteiktas;“.
. Pakeisti 45.1 papunktį ir jį išdėstyti taip:
„. draudėjo pavadinimas, draudėjo kodas, juridinio asmens kodas, asmens kodas ir (ar) ILTU kodas, jeigu yra suteiktas, telefono numeris;“.
. Pakeisti 46.6 papunktį ir jį išdėstyti taip:
„. slaugomo šeimos nario vardas, pavardė, asmens kodas ir (ar) ILTU kodas, jeigu yra suteiktas;“.
. Pakeisti 49 punktą ir jį išdėstyti taip:
„. Specialieji duomenys iš Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) išduotų sprendimų dėl dalyvumo lygio, neįgalumo lygio, individualios pagalbos teikimo išlaidų kompensacijos poreikio, lengvojo automobilio ar jo techninio pritaikymo išlaidų kompensacijos poreikio (iki 2023 m. gruodžio 31 d. – iš Neįgalumo ir darbingumo nustatymo tarnybos prie Socialinės apsaugos ir darbo ministerijos (toliau – Neįgalumo ir darbingumo nustatymo tarnyba), iki 2005 m. birželio 30 d. – Valstybinės medicininės socialinės ekspertizės komisijos išduotų sprendimų ar pažymų dėl darbingumo lygio, neįgalumo lygio, specialiojo nuolatinės slaugos poreikio, specialiojo nuolatinės priežiūros (pagalbos) poreikio, specialiojo lengvojo automobilio įsigijimo ir jo techninio pritaikymo išlaidų kompensacijos poreikio) nustatymo: 
. asmens sveikatos priežiūros įstaigos, siuntusios asmenį nustatyti dalyvumo (iki 2023 m. gruodžio 31 d. – darbingumo) lygį, neįgalumo lygį ar individualios pagalbos teikimo išlaidų kompensacijos poreikį, lengvojo automobilio ar jo techninio pritaikymo išlaidų kompensacijos poreikį (iki 2023 m. gruodžio 31 d. – specialųjį nuolatinės slaugos poreikį, specialųjį nuolatinės priežiūros (pagalbos) poreikį, specialųjį lengvojo automobilio įsigijimo ir jo techninio pritaikymo išlaidų kompensacijos poreikį), pavadinimas ir juridinio asmens kodas;
. sprendimą išdavusios Agentūros (sprendimą ar pažymą iki 2023 m. gruodžio 31 d. išdavusios Neįgalumo ir darbingumo nustatymo tarnybos) ar jos teritorinio skyriaus pavadinimas;
. sprendimo dėl dalyvumo (darbingumo) lygio data;
. sprendimo dėl dalyvumo (darbingumo) lygio numeris;
. dalyvumo (darbingumo) lygio termino nustatymo data; 
. Neįgalumo ir darbingumo nustatymo tarnybos pažymos tipas;
. Agentūros (Neįgalumo ir darbingumo nustatymo tarnybos) sprendimo nevertinti dalyvumo (darbingumo) lygio (asmens prašymu ar Agentūros (Neįgalumo ir darbingumo nustatymo tarnybos) sprendimu) data ir numeris;
. dalyvumo (darbingumo) lygio vertinimas (pirminis ar pakartotinis);
. nustatytas dalyvumo (darbingumo) lygis, procentais;
. dalyvumo (darbingumo) lygio terminas (nuo–iki, neterminuotai);
. dalyvumo (darbingumo) lygio termino kodas;
. dalyvumo (darbingumo) lygio požymis (1 – iki 2023 m. gruodžio 31 d. vertintas darbingumo lygis; 2 – nuo 2024 m. sausio 1 d. vertintas dalyvumo lygis);
. netektas dalyvumas (darbingumas), procentais;
. dalyvumo (darbingumo) lygio nustatymo priežastis;
. profesinės ligos nustatymo ir (ar) nelaimingo atsitikimo darbe (pakeliui į darbą ar iš darbo) data;
. profesinės ligos priežasčių tyrimo ir (ar) nelaimingo atsitikimo darbe akto data ir numeris;
. profesinės reabilitacijos poreikio nustatymo data;
. ligų kodai iš Tarptautinio ligų ir sveikatos sutrikimų sąrašo klasifikatoriaus TLK‑10‑AM sisteminio ligų sąrašo;
. neįgalumo lygio pažymos ar sprendimo numeris;
. neįgalumo lygio pažymos ar sprendimo išdavimo data;
. neįgalumo lygio vertinimas (pirminis ar pakartotinis);
. neįgalumo lygis (lengvas, vidutinis, sunkus, nenustatytas);
. neįgalumo lygio terminas (nuo–iki);
. neįgalumo lygio termino kodas;
. neįgalumo lygio vertinimo akto data ir numeris;
. sprendimo dėl individualios pagalbos teikimo išlaidų kompensacijos poreikio (specialiojo nuolatinės slaugos poreikio ar specialiojo nuolatinės priežiūros (pagalbos) poreikio pažymos) numeris;
. sprendimo dėl individualios pagalbos teikimo išlaidų kompensacijos poreikio (specialiojo nuolatinės slaugos poreikio ar specialiojo nuolatinės priežiūros (pagalbos) poreikio pažymos) data;
. individualios pagalbos teikimo išlaidų kompensacijos poreikio (specialiojo nuolatinės slaugos poreikio ar specialiojo nuolatinės priežiūros (pagalbos) poreikio) nustatymo terminas (nuo–iki, neterminuotai);
. sprendimo dėl lengvojo automobilio ar jo techninio pritaikymo išlaidų kompensacijos poreikio (lengvojo automobilio ir jo techninio pritaikymo išlaidų kompensacijos poreikio pažymos) numeris;
. sprendimo dėl lengvojo automobilio ar jo techninio pritaikymo išlaidų kompensacijos poreikio (lengvojo automobilio ir jo techninio pritaikymo išlaidų kompensacijos poreikio pažymos) data;
. lengvojo automobilio ir (ar) jo techninio pritaikymo išlaidų kompensacijos poreikio nustatymo terminas (nuo–iki, neterminuotai);
. asmens kreipimosi į Agentūrą dalyvumo lygiui įvertinti registracijos data; 
. dalyvumo lygio vertinimo pradžios data;
. asmens skundo dėl dalyvumo lygio nustatymo gavimo Agentūroje data.“
. Pakeisti 512 punktą ir jį išdėstyti taip:
„. Specialieji duomenys apie apdraustuosius iš Socialinės paramos šeimai informacinės sistemos:
. vaiko globėjo, rūpintojo, budinčio ar nuolatinio globotojo asmens kodas arba juridinio asmens kodas, jei globėjas yra juridinis asmuo (šeimyna, institucija arba globos centras);
. vaiko globėjo, rūpintojo, budinčio ar nuolatinio globotojo paskyrimo data;
. vaiko globėjo, rūpintojo, budinčio ar nuolatinio globotojo paskyrimo termino pabaigos data;
. globėjo, rūpintojo statusas (juridinis ar fizinis asmuo);
. globos (rūpybos) rūšis (nuolatinė ar laikina);
. savivaldybės, kurioje pateikti vaiko globos (rūpybos), duomenys, pavadinimas;
. socialinės globos įstaigos teikiamų ilgalaikių ar trumpalaikių socialinės globos paslaugų gavėjo, kurį slaugantis, nuolat prižiūrintis namuose ar kuriam pagalbą namuose teikiantis asmuo draudžiamas valstybės lėšomis pensijų ir nedarbo socialiniu draudimu pagal Valstybinio socialinio draudimo įstatymo 6 straipsnio 3 dalį, duomenys:
. ilgalaikės ar trumpalaikės socialinės globos paslaugų gavėjo vardas, pavardė, asmens kodas (jei jo neturi – gimimo data);
. socialinės globos įstaigos pavadinimas ir juridinio asmens kodas;
. duomenys apie ilgalaikės ar trumpalaikės socialinės globos paslaugos asmeniui teikimą:
. ilgalaikės ar trumpalaikės socialinės globos paslaugų teikimo pradžios data ir pabaigos data (jei nurodyta);
. ilgalaikės ar trumpalaikės socialinės globos paslaugų teikimo sustabdymo pradžios data ir pabaigos data (jei nurodyta);
. ilgalaikės ar trumpalaikės socialinės globos paslaugų teikimo nutraukimo data.“
. Pakeisti 53.1.25 papunktį ir jį išdėstyti taip:
„. asmens netekto dalyvumo (netekto darbingumo, invalidumo) klasifikatorius;“.
. Pakeisti 59 punktą ir jį išdėstyti taip:
„. Kai su darbuotoju sudaroma darbo sutartis, informacija apie apdraustojo valstybinio socialinio draudimo pradžią turi būti pateikiama ne vėliau kaip prieš vieną darbo dieną iki numatytos darbo pradžios.“
. Pakeisti 63 punktą ir jį išdėstyti taip:
„. Draudėjas teikia registro tvarkytojui duomenis ir informaciją, nurodytus Nuostatų 14.2.1–14.3, 14.5, 14.8.3 ir 14.8.4 papunkčiuose, apie nesukakusį senatvės pensijos amžiaus ir neturintį draudžiamųjų pajamų Respublikos Prezidento sutuoktinį arba partnerį (kai partnerystė įregistruota įstatymų nustatyta tvarka) (toliau – partneris) ar nesukakusius senatvės pensijos amžiaus ir neturinčius draudžiamųjų pajamų deleguotų asmenų, valstybės tarnautojų, Lietuvos Respublikos specialiųjų atašė, žvalgybos pareigūnų ir profesinės karo tarnybos karių sutuoktinius arba partnerius. Šie duomenys ir informacija teikiami tuo laikotarpiu, kai nurodyti asmenys gyvena užsienyje kartu su valstybės tarnautoju, specialiuoju atašė ar deleguotu asmeniu, jeigu pastarasis asmuo deleguotas ar valstybės tarnautojas perkeltas ar specialusis atašė perkeltas ar priimtas į pareigas Lietuvos Respublikos diplomatinėje atstovybėje, konsulinėje įstaigoje, Lietuvos Respublikos atstovybėje prie tarptautinės organizacijos, tarptautinėje ar ES institucijoje arba užsienio valstybės institucijoje, pasiųstas dirbti į specialiąją misiją, arba kai jie gyvena kartu su žvalgybos pareigūnu, profesinės karo tarnybos kariu, jeigu žvalgybos pareigūnas laikinai perkeltas tarnauti ar profesinės karo tarnybos karys paskirtas atlikti karo tarnybą Lietuvos Respublikos diplomatinėje atstovybėje, konsulinėje įstaigoje, Lietuvos Respublikos atstovybėje prie tarptautinės organizacijos, užsienio valstybės ar tarptautinėje karinėje ar gynybos institucijoje. Duomenys ir informacija, nurodyti Nuostatų 14.2.1–14.3 ir 14.5 papunkčiuose, pateikiami per 5 darbo dienas nuo nurodytų asmenų valstybinio socialinio draudimo pradžios arba pabaigos, duomenys ir informacija, nurodyti Nuostatų 14.8.3 ir 14.8.4 papunkčiuose, pateikiami ne vėliau kaip iki kito kalendorinio mėnesio 15 dienos.“
. Pakeisti 77 punktą ir jį išdėstyti taip:
„. Nesukakęs senatvės pensijos amžiaus vienas iš asmens su negalia, kuriam nustatytas individualios pagalbos teikimo išlaidų kompensacijos pirmo ar antro lygio poreikis (iki 2023 m. gruodžio 31 d. – specialusis pirmojo ar antrojo lygio nuolatinės slaugos poreikis) ar individualios pagalbos teikimo išlaidų kompensacijos trečio ar ketvirto lygio poreikis (iki 2023 m. gruodžio 31 d. – pirmojo ar antrojo lygio specialusis nuolatinės priežiūros (pagalbos) poreikis), tėvų (įtėvių) arba asmuo, paskirtas šio asmens su negalia globėju, rūpintoju ar aprūpintoju, slaugantis ar nuolat prižiūrintis namuose šį asmenį su negalia (teikiantis jam pagalbą namuose), taip pat vienas iš tėvų (įtėvių), globėjas ar rūpintojas, slaugantis namuose visiškos negalios invalidą, pripažintą tokiu iki 2005 m. birželio 30 d., pateikia registro tvarkytojui Nuostatų 11.1–11.4, 11.6, 11.9 ir 11.11 papunkčiuose nurodytus duomenis, asmens tapatybę patvirtinantį dokumentą arba teisę gyventi Lietuvos Respublikoje suteikiantį dokumentą, išduotą vadovaujantis Lietuvos Respublikos įstatymu „Dėl užsieniečių teisinės padėties“ (jeigu prašymas teikiamas paštu, – patvirtintą jo kopiją), duomenis bei dokumentus, pagal kuriuos nustatoma teisė į valstybinį socialinį draudimą valstybės lėšomis, nurodytus Fondo valdybos direktoriaus patvirtintame Valstybinio socialinio draudimo valstybės lėšomis apraše, jei atitinkami duomenys ir (ar) informacija nėra gauti pagal duomenų teikimo sutartį.“
. Pakeisti 80 punktą ir jį išdėstyti taip:
„. Išmokų gavėjai prašymus dėl ligos, nelaimingo atsitikimo darbe ar profesinės ligos išmokos (pašalpos), netekto dalyvumo (darbingumo) vienkartinės kompensacijos, netekto dalyvumo (darbingumo) periodinės kompensacijos, periodinės draudimo išmokos apdraustajam mirus, vienkartinės draudimo išmokos apdraustajam mirus skyrimo pateikia registro tvarkytojui per Fondo valdybos informacinę sistemą arba kitais būdais: paštu arba atvykę į Fondo administravimo įstaigą. Prašymuose teikiama informacija apie save ar kitą asmenį (jeigu prašymą teikia asmeniui atstovaujantis asmuo). Registro tvarkytojui pateikiami duomenys, nurodyti Nuostatų 11.1, 11.3, 11.4 ir 11.9 papunkčiuose, adresas korespondencijai, telefono numeris, elektroninio pašto adresas, taip pat asmens tapatybę patvirtinantis dokumentas arba teisę gyventi Lietuvos Respublikoje suteikiantis dokumentas, išduotas vadovaujantis Lietuvos Respublikos įstatymu „Dėl užsieniečių teisinės padėties“ (jeigu prašymas teikiamas paštu, – patvirtinta jo kopija), duomenys bei dokumentai, pagal kuriuos nustatoma teisė į atitinkamą šiame punkte nurodytą išmoką, nurodyti Nelaimingų atsitikimų darbe ir profesinių ligų socialinio draudimo išmokų nuostatuose, patvirtintuose Lietuvos Respublikos Vyriausybės 2004 m. kovo 22 d. nutarimu Nr. 309 „Dėl Nelaimingų atsitikimų darbe ir profesinių ligų socialinio draudimo išmokų nuostatų patvirtinimo“, jeigu atitinkami duomenys ir (ar) informacija nėra gauti pagal duomenų teikimo sutartį. Apie trūkstamus duomenis, informaciją ir dokumentus išmokos gavėjui pranešama telefonu, paštu ir kitais pareiškėjo nurodytais būdais.“
. Pakeisti 81 punktą ir jį išdėstyti taip:
„. Išmokų gavėjai prašymus dėl socialinio draudimo pensijų (senatvės, negalios, netekto darbingumo pensijos, našlių, našlaičių, išankstinės senatvės) skyrimo pateikia registro tvarkytojui per Fondo valdybos informacinę sistemą arba kitais būdais: paštu arba tiesiogiai registro tvarkytojui. Šiuose prašymuose pateikiama informacija apie save ar kitą asmenį (jeigu prašymą teikia jam atstovaujantis asmuo). Registro tvarkytojui pateikiami duomenys, nurodyti Nuostatų 11.1, 11.3, 11.4 ir 11.9 papunkčiuose, taip pat asmens tapatybę patvirtinantis dokumentas arba teisę gyventi Lietuvos Respublikoje suteikiantis dokumentas, išduotas vadovaujantis Lietuvos Respublikos įstatymu „Dėl užsieniečių teisinės padėties“ (jeigu prašymas teikiamas paštu, – patvirtinta jo kopija), papildomi duomenys bei dokumentai, pagal kuriuos nustatoma teisė į atitinkamą šiame punkte nurodytą pensiją ir kurių pateikimą nustato socialinės apsaugos ir darbo ministro tvirtinami socialinio draudimo pensijų skyrimo ir mokėjimo nuostatai, jeigu atitinkami duomenys ir (ar) informacija nėra gauti pagal duomenų teikimo sutartį.“
. Pakeisti 821 punktą ir jį išdėstyti taip:
„. Jeigu apdraustasis nepateikia registro tvarkytojui visų Nuostatų 20.1 ir 20.2 papunkčiuose nurodytų duomenų, jis registro tvarkytojui turi pateikti informaciją apie darbovietes, kuriose dirbo, nurodydamas jų pavadinimus ir darbo jose laikotarpius per Fondo valdybos informacinę sistemą arba kitais būdais – paštu arba tiesiogiai registro tvarkytojui.
Registro tvarkytojas iš įmonių, įstaigų ir organizacijų, kuriose apdraustasis dirbo, ir (arba) valstybinės archyvų sistemos įstaigų ar savivaldybių archyvų surenka duomenis apie apdraustojo pensijų socialinio draudimo stažui prilyginamus laikotarpius ir (ar) draudžiamosioms pajamoms prilyginamas pajamas ir Nuostatų 98 punkto nustatyta tvarka įrašo juos į registro duomenų bazę. Jeigu registro tvarkytojas pagal apdraustojo nurodytą informaciją apie darbovietes, kuriose jis dirbo, ir darbo jose laikotarpius negali gauti duomenų apie apdraustojo pensijų socialinio draudimo stažui prilyginamus laikotarpius ir (ar) draudžiamosioms pajamoms prilyginamas pajamas, ne vėliau kaip per 3 darbo dienas nuo dienos, kurią paaiškėjo ši aplinkybė, raštu, elektroninių ryšių priemonėmis arba paštu apie tai informuoja apdraustąjį, nurodydamas priežastį, kodėl duomenys nebuvo gauti.“
. Pakeisti 98 punktą ir jį išdėstyti taip:
„. Sprendimus dėl duomenų ir informacijos tikslinimo priima registro tvarkytojas. Sprendimai dėl duomenų ir informacijos apie asmens pensijų socialinio draudimo stažui prilyginamus laikotarpius ir asmens draudžiamosioms pajamoms prilyginamas pajamas įrašymo į registrą ir (ar) jų tikslinimo (taisymo, pildymo, šalinimo) turi būti priimami ne vėliau kaip per 20 darbo dienų po to, kai buvo gautas apdraustojo prašymas su visais reikiamais dokumentais ir (arba) papildomi (trūkstami) dokumentai, patikrintas šių dokumentų išdavimo pagrįstumas. Registro tvarkytojas apie priimtą sprendimą dėl duomenų ir informacijos apie asmens pensijų socialinio draudimo stažui prilyginamus laikotarpius ir asmens draudžiamosioms pajamoms prilyginamas pajamas įrašymo į registrą ir (ar) jų tikslinimo (taisymo, pildymo, šalinimo) informuoja apdraustąjį kartu su sprendimo dėl socialinio draudimo pensijos ar kompensacijos už ypatingas darbo sąlygas skyrimo nuorašo apdraustajam išsiuntimu (įteikimu). Priimtas sprendimas (sprendimo nuorašas) dėl kitų duomenų ir informacijos įrašymo į registrą ir (ar) jų tikslinimo (taisymo, pildymo, šalinimo) ne vėliau kaip per 3 darbo dienas raštu, elektroninių ryšių priemonėmis ar paštu išsiunčiamas (įteikiamas) apdraustajam.“
. Pakeisti 101.8 papunktį ir jį išdėstyti taip:
„. Agentūros informacinės sistemos duomenys, nurodyti Nuostatų 49.1–49.34 papunkčiuose;“. 
. Papildyti 101.17 papunkčiu:
„. Užsieniečių registro duomenys, nurodyti Nuostatų 11.11, 15.10, 22.4, 22.5, 22.10, 41.1.1, 41.6.1, 42.10.1, 45.1 ir 46.6 papunkčiuose (ILTU kodas).“



Ministrė Pirmininkė 								 Ingrida Šimonytė



Laikinai einantis socialinės apsaugos ir darbo ministro pareigas 		 Vytautas Šilinskas



image1.png




